PREVI

PREVI estas mallongigo por Caixa de Previdência dos Funcionários do Banco do Brasil, brazila privata asocio administranta pensian fonduson por provizi kroman pension al dungitoj de Banco do Brasil, ekster la ŝtata sistemo de sociala sekureco. Kreita eĉ antaŭ la sociala pensisistemo de la lando, PREVI estas inter la plej grandaj pensiaj fondusoj en Latin-Ameriko. La monrimedoj de PREVI estas investitaj diversmaniere kaj devenas esence de kontribuoj de la laboristoj kaj Banco do Brasil.Informpaĝo sur la retejo de Previ

PREVI estis fondita de grupo de laboristoj de la banko la 16-an de aprilo 1904, sub la nomo de Caixa Montepio dos Funccionarios do Banco da Republica do Brazil, kun 52 asociitoj. 

En 1926 kadre de PREVI kreiĝis Caixa de Pecúlios dos Funcionários do Banco do Brasil (CAPEC). Kun ĝi, la familio de la forpasinta dungito tuj ricevas la tutan monprofitaĵon. Ĝi estas subtenata de specifaj kontribuoj sendependaj de la planoj de monprofitaĵoj.Informpaĝo pri historio en la retejo de Previ

 Vidu ankaŭ 

 Banco do Brasil
Instituto Nacional do Seguro Social

Referencoj

 Eksteraj ligiloj 

 Oficiala retejo de PREVI
Kategorio:Pensiaj fondusoj en Brazilo